Lahden kaupunginkirjasto 150-vuotisjuhlanäyttely
2026-02-03 - 2026-02-27 | Pääkirjaston aulan näyttelytila, Kirkkokatu 31, Lahti, 15140
Vuonna 2026 tulee kuluneeksi 150 vuotta siitä, kun Lahti sai oman kirjastonsa. Vaatimattomasta kyläkirjastosta on kasvanut pääkirjaston, seitsemän lähikirjaston ja kirjastoauton palveluverkosto, joka tarjoaa jokaiselle lahtelaiselle mahdollisuuden paitsi lukemiseen, myös monenlaiseen muuhun harrastustoimintaan.
Näyttely kokoaa yhteen kauniita muistoja kirjastotoiminnan matkalta menneestä nykypäivään. Näyttelyn yhteydessä on vieraskirja, johon voit kirjoittaa onnitteluja tai omia kirjastomuistoja.
Näyttely on esillä helmikuun ajan on pääkirjaston aulan näyttelytilassa.
Tervetuloa tutustumaan!
Kuva: Valokuvaamo Mäkelä, Lahden kaupunginkirjaston arkisto

Kirjanmerkkinäyttely Nastolan kirjastossa
2026-02-13 - 2026-03-02 | Nastolan kirjasto, Toritie 6, Lahti, Päijät-Häme, 15550, Suomi
Kirjanmerkkinäyttely Nastolan kirjastossa 12.2.-2.3.
Kirjaston sermeillä on esillä kokoelma palautettujen kirjojen väliin jääneitä kirjanmerkkejä.

Mukkulan kielikaverit
2026-02-16 17:00 - 18:00 (Europe/Helsinki) | Mukkulan kirjasto, Tuhtokatu 2a, Lahti, 15240, Suomi
Maanantaina 16.2. klo 17.00–18.00 Mukkulan kirjastossa.

Osaatko jo vähän suomea? Harjoitellaan puhumista yhdessä. Kielikaveri-iltoihin voivat tulla suomen kieltä opiskelevat sekä suomea osaavat vapaaehtoiset. Tervetuloa mukaan!

Mukkulan kielikaverit kokoontuvat keväällä maanantaisin 19.1., 16.2., 16.3. ja 13.4.2026.

Kaksikielinen satutuokio Mukkulan kirjastossa - قراءة القصص باللغة الفنلندية المتوسطة
2026-02-16 18:00 - 18:30 | Mukkulan kirjasto, Tuhtokatu 2a, Lahti, 15240, Suomi
Maanantaina 16.2.2026 klo 18-18.30 Mukkulan kirjastossa.
Kerran kuussa luemme tarinoita lapsille kahdella kielellä, suomeksi ja arabiaksi. Tervetuloa kuuntelemaan, osasit sitten suomea, arabiaa tai molempia!
Talven ja kevään 2025-2026 aikana satutuokioita 10.11., 15.12., 19.1., 16.2., 16.3., 13.4., 11.5., Mukkulan kirjasto, Tuhtokatu 2a, Lahti.
قراءة القصص باللغة الفنلندية المتوسطة
سنقوم في مكتبة موكولا الواقعة في مدينة لاهتي بقراءة القصص للأطفال باللغتين الفنلندية و العربية.
أهلا و سهلا للاستماع و الاستمتاع بقراءة القصص في مكتبتنا.
يمكنك المشاركة في اللغة الفنلندية او اللغة العربية و كلتا اللغتان!!‘
أوقات قراءة القصص فنلندي-عربي
يوم الاثنين لمرة واحدة في الشهر
10.11., 15.12., 19.1., 16.2., 16.3., 13.4., 11.5.
العنوان: مكتبة موكولا Tuhtokatu 2 A, Lahti

Kaikille avointa digiopastusta Orimattilan kirjastossa
2026-02-17 13:00 - 15:00, 2026-03-03 13:00 - 15:00 | Orimattilan kaupunginkirjasto, Lahdentie 65, Orimattila, 16300, Suomi
Joka toinen tiistai 20.1.26 alkaen klo 13-15 Orimattilan kirjaston lehtilukusalissa Wellamo-opiston järjestämää maksutonta, kaikille avointa digiopastusta. Voit tulla oman laitteen (älypuhelin, tabletti tai kannettava tietokone) kanssa tai ilman. Tilaisuudet ovat maksuttomia ja kaikille avoimia, eivätkä vaadi ennakkoilmoittautumista.
Lisätietoa: Mikko Tolonen, puh. 044-483 1530, mikko.tolonen(a)wellamo-opisto.fi.

Lego-klubi Nastolan kirjastossa
2026-02-17 14:00 - 15:00 | Nastolan kirjasto, Toritie 6, Lahti, Päijät-Häme, 15550, Suomi
Tiistaina 17.2. klo 14.00–15.00 Nastolan kirjastossa.

Klubissa rakennetaan Legoista tarinoita ja tarinoidaan rakennelmista.

Kevään klubit ovat ti 20.1., 17.2., 17.3., 14.4. ja 12.5.2026.

Lukukoira Lenny Mukkulan kirjastossa
2026-02-17 16:30 - 17:30 | Mukkulan kirjasto, Tuhtokatu 2a, Lahti, 15240, Suomi
Tiistaina 17.2. klo 16.30 Mukkulan kirjastossa.

Lukuhetki lukukoiralle tarjoaa lapselle rauhallisen ja turvallisen tilaisuuden lukea ääneen kenenkään tuomitsematta tai häiritsemättä. Yhden lukijan lukuhetki kestää 10–15 minuuttia. Lukukoiramme Lenny on iloinen ja ihmisrakas samojedinkoira.

Varmista lukuhetkesi ilmoittautumalla etukäteen mukkula.kirjasto@lahti.fi tai p. 044 416 3529. Tervetuloa!

Kevään vierailut aamupäivisin klo 11-12: 14.1., 29.1., 11.2., 11.3., 25.3., 8.4., 6.5., 20.5.

Kevään iltavierailut klo 16.30-17.30: 17.2. ja 21.4.

Mukkulan kirjastokerho
2026-02-18 13:00 - 15:00 | Mukkulan kirjasto, Tuhtokatu 2a, Lahti, 15240, Suomi
Keskiviikkona 18.2. klo 13.00–15.00 Mukkulan kirjastossa.
Luetaan, pelaillaan ja vietetään aikaa yhdessä joka toinen keskiviikko!
Kevään päivämäärät ovat 21.1., 4.2., 18.2., 4.3., 18.3., 1.4., 15.4., 29.4. ja 13.5.2026.

Lego-klubi Ahtialan kirjastossa
2026-02-18 14:00 - 15:00 | Ahtialan kirjasto, Vanha Ahtialantie 93
kerran kuussa keskiviikkoisin klo 14.00–15.00

Klubissa rakennetaan Legoista tarinoita ja tarinoidaan rakennelmista.

Kevään klubit ovat 21.1., 18.2., 18.3., 15.4. ja 13.5.

Lahden kaupunginkirjasto 150 vuotta – juhlavuoden avajaiset
2026-02-18 17:00 - 18:00 | Päijät-Häme
Keskiviikkona 18.2. klo 17 Lahden pääkirjaston tapahtuma-alueella.
Lahtelaisen kirjastotoiminnan 150-vuotisjuhlavuosi käynnistyy avajaistilaisuudella, jossa onnitellaan kirjastoa juhlapuhein ja musiikkiesityksin sekä nostetaan malja menneille ja tuleville vuosille. Juhlapuhujina Suomen kirjastoseuran toiminnanjohtaja Juha Manninen, sivistyslautakunnan puheenjohtaja Marju Markkanen ja sivistysjohtaja Mikko Mäkelä. Tilaisuus on avoin kaikille kirjaston ystäville, ja se tarjoaa mahdollisuuden juhlistaa yhdessä lukemisen ja sivistyksen kulttuuria.
Avajaisjuhla striimataan Lahden kaupunginkirjaston Youtube-kanavalle.
Lämpimästi tervetuloa!
Kuva: Valokuvaamo Mäkelä, Lahden kaupunginkirjaston arkisto

Musiikkia lähellä! Nastolan kirjastossa
2026-02-19 16:00 - 17:00 | Nastolan kirjasto, Toritie 6, Lahti, Päijät-Häme, 15550, Suomi
Torstaina 19.2. klo 16 Nastolan kirjastossa.

Kiinnostaako musiikki harrastuksena tai ammattina? Lahden konservatorion opettajat jalkautuvat Lahden lähikirjastoihin. Vierailullaan he kertovat valitsemastaan soittimesta ja soittamisesta. Tervetuloa nauttimaan musiikista ja esittämään kysymyksiä!

Ke 28.1.: Käyrätorvi, Heikki Keski-Saari
Liipolan kirjasto

to 19.2. klo 16.00 Viulut, Merja Keski-Saari
Nastolan kirjasto

ti 17.3. klo 17.30 Klassinen laulu, Erika Harjukoski
Renkomäen kirjasto

Tuukka Tuomasjukka Sysmän kirjastossa
2026-02-19 17:00 - 18:00 | Sysmän kirjasto, Valittulantie 5, Sysmä, 19700, Suomi
Torstaina 19.2.2026 klo 17 Sysmän kirjastossa vierailee kääntäjä ja vapaa toimittaja Tuukka Tuomasjukka. Tule kuuntelemaan muun muassa moldovalaisten kausityöntekijöiden olosuhteista Suomessa!
Tuomasjukka kääntää kirjallisuutta romanian kielestä. Hänen kääntämänsä, keväällä 2025 suomeksi ilmestynyt dokumentaarinen monologinäytelmä Edistyssinfonia on saanut arvioissa paljon ylistystä ja kehuja. Näytelmän tekijä on moldovalainen kirjailija Nicoleta Esinencu yhdessä teatru-spălătorie-teatterikollektiivin kanssa. Se käsittelee kausi- ja keikkatyöläisten karua arkea Saksassa - ja Suomessa, sekä länsimaisten yhteiskuntien kaksinaismoralismia siirtotyöläisten ja halvan työvoiman maiden suhteen. Toimittajanakin työskentelevä Tuomasjukka on perehtynyt ilmiökenttään laajemminkin.
Millaista kirjallisuutta Romaniassa ja Moldovassa tehdään? Mitä Edistyssinfonia-teos kertoo suomalaisella kurkkutilalla työskentelystä? Millaista kirjallisuuden kääntäminen on? Tule kuulemaan vastauksia muun muassa näihin kysymyksiin! Tuomasjukka työskentelee helmikuun ajan Villa Sarkiassa, nuorille kirjailijoille, runoilijoille ja kääntäjille tarkoitetussa residenssissä Sysmässä. Hänellä on myös sukujuuria Sysmässä.

Ahtialan käsityökerho
2026-02-19 17:00 - 19:00 | Ahtialan kirjasto, Vanha Ahtialantie 93
Torstaina 19.2. klo 17.00–19.00 Ahtialan kirjaston monitoimitilassa.

Ota oma käsityö mukaasi ja tule luomaan uutta käsityökerhoa.
Kevään kokoontumiskerrat ovat 22.1., 19.2., 19.3., 23.4. ja 21.5.2026.
Tervetuloa!

Lahden pääkirjaston lukupiiri
2026-02-23 18:00 - 19:00 | Päijät-Häme
Maanantaina 23.2. klo 18–19 Lahden pääkirjaston Päijät-Häme-huoneessa (2. krs).
Tervetuloa avoimeen lukupiiriin! Voit tulla mukaan niin monelle kerralle kuin sinulle sopii. Lainaa kirja, lue se ja tule mukaan keskustelemaan lukukokemuksesta. Lukupiirin vetäjänä kirjastonhoitaja Anniina Ylinen.
Kevään ohjelma:
26.1. Maggie O'Farrell: Hamnet
23.2. Suvi Ratinen: Hyvä tarjous
30.3. Gianni Solla: Ystävyyden oppimäärä
27.4. Jantso Jokelin & Touko Hujanen: Joutoretki

Pehmojen yökyläily Mukkulassa
2026-02-24 - 2026-02-25 | Mukkulan kirjasto, Tuhtokatu 2a, Lahti, 15240, Suomi
Tiistai-keskiviikko 24.-25.2.2026 Mukkulan kirjastossa.

Kirjaston työntekijät kutsuvat lasten pehmoja yökylään Mukkulan kirjastoon! Pehmot pääsevät jännittävälle seikkailulle tutustumaan mitä kaikkea kirjastossa voikaan tehdä. Mukaan mahtuu 20 ensimmäistä pehmoa (yksi per lapsi).
Ilmoittautuminen mukkula.kirjasto@lahti.fi tai p. 044 416 3529

Pehmojen tulee saapua ti 24.02. klo 17 mennessä Mukkulan kirjastoon. Kotiin he pääsevät seuraavana päivänä klo 15 alkaen.

Kielikaverit äideille ja lapsille Lahden pääkirjastossa
2026-02-24 10:00 - 11:00 | Päijät-Häme
Tiistaina 24.2. klo 10–11 Lahden pääkirjaston Päijät-Häme-huoneessa (2. kerros).

Osaatko jo vähän suomea?

Harjoitellaan yhdessä: luetaan, puhutaan ja leikitään.

Ryhmä on ilmainen. Mukaan voivat tulla äidit ja lapset. Ei tarvitse ilmoittautua.

Mukaan toivotaan myös suomenkielisiä äitejä juttukavereiksi!

Kevään muut tapaamiset: 24.3., 21.4. ja 19.5.

Tervetuloa mukaan!

Sanaton muskari Mukkulan kirjastossa
2026-02-24 10:00 - 11:00 | Mukkulan kirjasto, Tuhtokatu 2a, Lahti, 15240, Suomi
Tiistaina 24.2. klo 10.00 Mukkulan kirjastossa.

Paloman sanattomassa muskarissa musiikki on kaikkien yhteinen kieli. Musiikkia ja rytmiä aistitaan liikkumalla ja toistamalla. Lauluissa ei ole sanoja, joten kaikki voivat osallistua ja laulaa yhdessä kielestä riippumatta. Paloma Català Parga on musiikkipedagogi ja muusikko, jolla on pitkä kokemus musiikin kokonaisvaltaisesta opettamisesta lapsille ja heidän perheilleen.

Ikäsuositus on n. 0-10 vuotta. Tästä kaikkien on mahdollista saada hyvää mieltä!

Sanaton muskari Liipolan kirjastossa
2026-02-24 16:00 - 17:00 | Liipolan kirjasto, Ostoskatu 3, Lahti, 15500, Suomi
Tiistaina 24.2. klo 16 Liipolan kirjastossa.

Paloman sanattomassa muskarissa musiikki on kaikkien yhteinen kieli. Musiikkia ja rytmiä aistitaan liikkumalla ja toistamalla. Lauluissa ei ole sanoja, joten kaikki voivat osallistua ja laulaa yhdessä kielestä riippumatta. Paloma Català Parga on musiikkipedagogi ja muusikko, jolla on pitkä kokemus musiikin kokonaisvaltaisesta opettamisesta lapsille ja heidän perheilleen.

Ikäsuositus on n. 0-10 vuotta. Tästä kaikkien on mahdollista saada hyvää mieltä!

Heinolan digipiste lehtisalissa
2026-02-25 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 25.2.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.

Henkilökohtaista digiopastusta Orimattilan kirjastossa
2026-02-25 12:00 - 13:00 | Orimattilan kaupunginkirjasto, Lahdentie 65, Orimattila, 16300, Suomi
Keskiviikkoisin 14.1.-27.5.26 klo 12-13 Orimattilan kirjastossa henkilökohtaista, maksutonta digiopastusta ajanvarauksella. Yhden opastuksen kesto 30 minuuttia. Ajanvaraukset tiistaihin klo 16 mennessä joko orimattilan.kirjasto(a)orimattila.fi tai 044-781 3568.

Kärpäsen neulojat
2026-02-25 17:00 - 19:30 | Kärpäsen kirjasto, Kasakkamäentie 16, Lahti, Suomi
Keskiviikkona 25.2. klo 17-19.30 Kärpäsen kirjastossa.
Tervetuloa jakamaan käsityövinkkejä ja viettämään aikaa muiden neuleharrastajien kanssa. Kokoontuminen kirjaston omatoimiajalla. Pääset sisään kirjastoon kirjautumalla kirjastokortilla ja pin-koodilla.
Kevään kokoontumiskerrat 14.1., 28.1., 11.2., 25.2., 11.3., 25.3., 8.4., 22.4., 6.5. ja 20.5.2026.
Photo by Rebecca Grant on Unsplash

Nastolan kielikaverit
2026-02-26 18:00 - 19:00 | Nastolan kirjasto, Toritie 6, Lahti, Päijät-Häme, 15550, Suomi
Torstaina 26.2. klo 18-19 Nastolan kirjastossa.

Osaatko jo vähän suomea? Harjoitellaan puhumista yhdessä. Kielikaveri-iltoihin voivat tulla suomen kieltä opiskelevat sekä suomea osaavat vapaaehtoiset. Tervetuloa mukaan!

Nastolan kielikaverit kokoontuvat keväällä 29.1., 26.2., 26.3. ja 28.5.2026.

Punaniska palaa! - sarjakuvanäyttely
2026-03-02 - 2026-03-31 | Pääkirjaston aulan näyttelytila, Kirkkokatu 31, Lahti, 15140
Punaniska on piirtäjänsä Wallun (Harri Vaalio) ja käsikirjoittajansa Rallun (Rauli Nordberg) luoma, villissä lännessä seikkaileva sarjakuvahahmo.
Punaniska syntyi ensin logoksi Rytmiradio Lahden kantrimusiikkiohjelmalle vuonna 1990 ja aloitti samana vuotena Helsingin Sanomissa päivittäisenä sarjakuvana. Myöhemmin Punaniska on nähty myös Kansan Uutisissa ja Etelä-Suomen Sanomissa. Vuoden 2025 alusta Punaniska on seikkaillut Mobilisti-lehden sivuilla.
Punaniska on vieraillut myös näyttämöllä. Kesäteatterirevyy Marilynin soittorasia oli ohjelmistossa Honkalinnan kesäteatterissa 2010.
Punaniska ilmestyi Helsinki Median kustantamana 15 sarjakuva-albumin sarjanaan 1993-1997, uusi albumi Punaniska palaa! julkaistiin syyskuussa 2025. Uudessa Punaniska-sarjakuvassa ovat piirtäjävieraina mm. Pertti Jarla ja Tarmo Koivisto.
Punaniska-näyttely on esillä Lahden pääkirjaston näyttelyalueella kirjaston aukioloaikoina kuluvan maaliskuun ajan (2.-31.3). Sarjakuvien lisäksi nähtävillä on myös kaikenlaista aiheeseen sopivaa, mielenkiintoista rekvisiittaa. Näyttelyyn liittyen pääkirjaston tapahtuma-alueella on tiistaina 10.3. klo 18 tilaisuus, jossa paikalla ovat Punaniskan luojat Rallu ja Wallu, mukana myös Marko Haavisto kitaroineen.
kuva: Harri Vaalio

Lahden pääkirjaston varastokierros
2026-03-02 10:00 - 14:00 | Lahden pääkirjasto, Kirkkokatu 31, Lahti, 15140
Maanantaina 2.3. varastokierrokset klo 10.00-14.00. Kaikille avoimet ja opastetut kierrokset pääkirjaston varastoon käynnistyvät aina tasatunnein. Ensimmäinen kierros käynnistyy klo 10.00 ja viimeinen kierros klo 14.00. Noin tunnin mittaisen kierroksen aikana kurkistamme varaston kätköihin. Yhdelle kierrokselle mahtuu mukaan 7 ensimmäisenä paikalle saapunutta. Kierrokselle ei tarvitse ilmoittautua etukäteen. Käynti varastoon tapahtuu hissillä. Tapaaminen pääkirjaston aulassa. Tervetuloa!

Kirjailija Elisabet Aho vierailee Heinolassa
2026-03-03 17:00 - 18:00 | WPK-talo Heinola, Kymenkartanonkatu 2, Heinola, 18100, Suomi
Ti 3.3.2026 klo 17 - 18 Heinolan Wpk-talolla (Kymenkartanonk. 2)
Palkittu kirjailija Elisabet Aho tunnetaan muun muassa Urajärven kartanoon sijoittuvista historiallisista romaaneistaan. Hän on kirjoittanut sekä aikuisille että lapsille ja nuorille, ja hänen kirjallinen tuotantonsa käsittää lähes 30 teosta. Vierailullaan Heinolassa Elisabet Aho kertoo kirjoistaan, kirjailijan työstä ja viimeisimmästä historiallisesta romaanistaan Lyhyet hetket.

Samae Koskinen Renkomäen kirjastossa
2026-03-03 17:30 - 18:30 | Renkomäen kirjasto, Orimattilankatu 93, Lahti, Päijät-Häme, 15680, Suomi
Tiistaina 3.3. klo 17.30–18.30 Renkomäen kirjastossa.

Vierailullaan Renkomäen kirjastossa kirjailija-muusikko Samae Koskinen kertoo esikoisteoksensa kirjoittamisesta. Aina on itketty on tarina aikuiseksi kasvamisesta ja itsensä hyväksymisestä – ennen kaikkea siitä, antaako pettymysten ja epätoivon määritellä elämänsä tahdin.
Samae Koskinen

kuva Aki-Pekka Sinikoski

Mukkulan hyvänmielen lukupiiri
2026-03-04 10:00 - 11:30 | Mukkulan kirjasto, Tuhtokatu 2a, Lahti, 15240, Suomi
Keskiviikkona 4.3. klo 10-11.30 Mukkulan kirjastossa.

Mukkulan kirjaston hyväntuulisessa lukupiirissä keskustellaan rennosti ja saadaan uusia näkökulmia luettuun. Voit osallistua mielesi mukaan yksittäiseen tapaamiseen tai joka kerralle. Tervetuloa!

21.1. Catharina Ingelman-Sundberg: Kakkua, kiitos!
4.2. Anne Booth: Pieniä ihmeitä
4.3. Rachel Joyce: Harold Fryn odottamaton toivioretki
1.4. Jari Järvelä: Mozzarellakuu
13.5. Maija Kajanto: Korvapuustikesä

Heinolan digipiste lehtisalissa
2026-03-04 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 4.3.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.

Nastolan Novellikoukku PERUTTU
2026-03-04 11:00 - 12:00 | Nastolan kirjasto, Toritie 6, Lahti, Päijät-Häme, 15550, Suomi
Keskiviikkona 4.3. klo 11.00–12.00 Novellikoukku Nastolan kirjastossa. Tervetuloa tekemään käsitöitä ja kuuntelemaan ääneen luettuja novelleja. Voit tulla mukaan oman käsityön kanssa tai liittyä seuraan muuten vain. Novellikoukku kokoontuu kerran kuussa keskiviikkoisin. Kevään muut tapaamiset ovat 1.4. ja 6.5. Nastola-seura tarjoaa kahvit osallistujille.
